RESOLUCIÓN do 15 de xuño de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Tune Eureka, S.A.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/07/2005

Visto o texto do convenio colectivo da empresa Tune Eureka, S.A., con número de código 3602002, que tivo entrada no rexistro único do edificio administrativo da Xunta de Galicia en Vigo o día 7-6-2005, subscrito en representación da parte económica pola representación da empresa, e da parte social polos delegados de persoal, o 11-5-2005. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autó
noma de Galicia en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 15 de xuño de 2005.
Joaquín Macías Sánchez
Delegado provincial de Pontevedra
Convenio colectivo da empresa Tune Eureka, S.A.
(anos 2004-2005)
Artigo 1º.-Ámbito de aplicación.
Este convenio regulará as condicións a que se deberán axustar as relacións laborais e económicas que se rexen pola normativa contida no vixente Estatuto dos traballadores, nas súas disposicións de desenvolvemento e no propio convenio colectivo ata o momento vixente.
Regula as relacións laborais do persoal de Tune Eureka, S.A., aínda que se encontre traballando fóra do centro habitual de traballo.
O anexo I reflicte o persoal de dirección que queda excluído deste marco de relacións laborais.
Artigo 2º.-Vixencia-denuncia.
Este convenio colectivo terá unha vixencia de dous anos, e entrará en vigor a partir do 1 de xaneiro de 2004 e finalizará o 31 de decembro de 2005.
De conformidade coa lexislación vixente, o convenio quedará automaticamente denunciado cun mes de antelación á data de finalización deste, que é a expresada do 31 de decembro de 2005. Igualmente se considerará prorrogado ata a entrada en vigor do seguinte convenio.
Artigo 3º.-Xornada de traballo.
Durante a vixencia deste convenio a xornada laboral establecerase a razón de:
1.776 horas anuais de traballo efectivo.
O tempo de descanso (bocadillo) durante a xornada considerarase tempo de traballo efectivo. O traballador deberase encontrar en disposición de iniciar a súa actividade no posto de traballo, coa súa correspondente indumentaria, ao toque de sirena ou outro sistema que se estableza.
A xornada normal será computada en consideración á iniciación do labor no posto de traballo e finalización deste, e non polo concepto de entrada e saída da factoría.
A fixación do horario de traballo é facultade da dirección da empresa, de acordo co comité, prevalecendo o criterio que supoña unha redución de custos, aumento de vendas, ou ben favoreza as nece
sidades conxunturais de produción. En caso de desacordo, aplicaríase o disposto no Estatuto dos traballadores.
A xornada laboral normal distribuirase de luns a venres.
Artigo 4º.-Vacacións.
As vacacións serán de 30 días naturais que se desfrutarán, en xeral, segundo o calendario laboral aprobado. Non obstante, a empresa, co fin de non interromper o servizo que lles presta aos seus clientes, poderá acordar con algúns traballadores outras datas de vacacións.
Todo o persoal que, antes ou durante o período de vacacións, estea en situación de incapacidade temporal ou baixa por accidente, terá dereito ao seu desfrute ou da parte pendente, sempre que a baixa coincida co período de vacacións en cinco días ou máis e que cause alta antes do termo do ano natural.
A dirección da empresa poderá excluír como período de vacacións aquel que coincida coa maior actividade produtiva da empresa, logo de consulta co comité, de acordo co Estatuto dos traballadores (artigo 38 do Estatuto dos traballadores).
A retribución correspondente ás vacacións comprenderá os seguintes conceptos: salario base, antigüidade e o complemento prima media.
Artigo 5º.-Festivos.
Serán os establecidos oficialmente no DOG e no BOE.
As pontes con motivo de festivos serán as establecidas no calendario aprobado que se xunta (anexo II) e que estará colocado no taboleiro de anuncios.
Artigo 6º.-Seguridade e hixiene.
A empresa e os traballadores están obrigados ao cumprimento das normas de seguridade e hixiene no traballo, de conformidade coa normativa vixente.
Artigo 7º.-Recoñecemento médico.
A empresa solicitará da súa mutua patronal a realización dun recoñecemento médico anual como mínimo para todo o persoal. O tempo empregado no recoñecemento será aboado pola empresa.
Artigo 8º.-Licenzas.
O traballador, logo de aviso e xustificación, terá dereito a permisos retribuídos durante o tempo e os supostos seguintes:
a) Dezaseis días naturais en caso de matrimonio do traballador/a.
b) Tres días laborables en caso de nacemento de fillo.
c) Cinco días naturais no suposto de falecemento de cónxuxe, pais, fillos e pais políticos.
d) Tres días naturais no suposto de falecemento de irmáns, netos, avós, fillos políticos e irmáns políticos, e un día no caso de irmáns dos pais e dos pais do cónxuxe.
e) Dous días naturais en caso de enfermidade grave de cónxuxe, pais, fillos, avós, irmáns, netos e pais políticos, circunstancias que deberán ser xustificadas fidedignamente. Poderase ampliar a tres días máis no caso de cónxuxe, pais e fillos.
f) Un día natural no suposto de traslado de domicilio.
g) O tempo necesario nos casos de asistencia a consulta médica de especialistas da Seguridade Social cando, coincidindo o horario de consulta co de traballo, prescriba a dita consulta o facultativo de medicina xeral; o traballador deberalle presentar ao empresario o volante xustificativo da referida prescrición médica. Nos demais casos, ata o límite de 22 horas ao ano.
h) As traballadoras, por lactación dun fillo menor de nove meses, terán dereito a una hora de ausencia do traballo, que poderán dividir en dúas fraccións. A muller, pola súa vontade, poderá substituír este dereito por unha redución da xornada normal nunha hora coa mesma finalidade.
i) Polo tempo indispensable, para o cumprimento dun deber inescusable de carácter público e persoal. Cando conste nunha norma legal ou convencional, un período determinado, observarase o que dispoña en canto a duración da ausencia e á súa compensación económica.
j) Un día natural en caso de matrimonio de fillos ou irmáns.
k) O tempo necesario sen retribuír para a realización de exames, cando.
Curse estudos profesionais ou académicos.
Nos supostos d), e) e f), se o traballador necesitase facer un desprazamento fóra da provincia, concederánselle dous días naturais máis.
No suposto c), se o traballador precisase desprazarse a unha distancia superior a 50 quilómetros, concederáselle un día natural máis.
En caso de necesidade, logo de aviso e xustificación, a empresa concederá un permiso sen retribuír ata un período de 10 días naturais por razón de desprazamento en caso de enfermidade grave de parentes ata o segundo grao de consanguinidade ou afinidade.
As referencias ao cónxuxe contidas neste capítulo estenderanse ao compañeiro/a, onde estea garantida a convivencia.
Artigo 9º.-Roupa de traballo.
A empresa dotará o seu persoal da roupa necesaria para a realización do seu traballo, que se entregará durante os meses de xaneiro e febreiro.
O persoal obreiro recibirá dúas fundas cada ano, un par de botas de seguridade e unha toalla cada dous anos, como mínimo.
Cando, por razóns de traballo, o traballador perda visión e teña que usar lentes graduadas, así como a súa rotura ou deterioración involuntarias, as ditas lentes serán proporcionadas pola empresa.
Artigo 10º.-Organización.
De acordo coa lexislación vixente, correspóndelle á dirección da empresa a organización técnica e práctica do traballo. Esta poderá adoptar os sistemas de organización, racionalización, mecanización e modernización que considere oportunos, creando ou modificando postos de traballo ou funcións, así como a estrutura e o contido destes.
Tamén lle corresponde á dirección, razoando co comité de empresa, combinar e cambiar os postos de traballo, establecer e modificar quendas, adoptar novos métodos de traballo, utilización de máquinas e motorización de funcións, etc., de maneira que os resultados desta organización se concreten nunha maior produtividade, en que tamén están interesados os traballadores, que procurarán colaborar nela. Interpretado segundo o artigo 41 do Estatuto dos traballadores.
Retribucións
Artigo 11º.-Salarios.
Os salarios para o ano 2004 fíxanse sobre os valores da táboa do ano 2003 engadíndolle ao salario base o incremento salarial máis a parte correspondente ao traspaso de complemento de transporte.
Os salarios para o ano 2005 fíxanse sobre os valores da táboa do ano 2004 engadíndolle ao salario base o incremento salarial de 36,06 A/mes máis a parte correspondente ao traspaso de complemento de transporte e/ou de retribución voluntaria.
O salario base para a categoría de profesional A será igual ao de especialista do convenio provincial do metal, e o de profesional B será igual ao de peón, sen que, nin estes nin a categoría de axudante de produción, polo tanto, xeren antigüidade.
As retribucións salariais resultantes establécense nas táboas salariais que se xuntan (anexo III) na cal figuran todos os conceptos, tanto legais como complementarios.
O pagamento da nómina efectuarase o último día laborable de cada mes.
Artigo 12º.-Valoración da realización do traballo.
A compañía desexa estimular o rendemento individual en canto ao esforzo, eficiencia, precisión, consumo de custos e calidade.
Isto será realizado mediante a utilización de diferentes niveis de prima de produción establecidos no anexo III, para os empregados do taller.
A valoración actual será realizada polos grupos de valoración. Un representante elixido polo comité, o xefe do taller correspondente, e o director de persoal formarán parte de cada grupo de valoración.
En caso de discrepancia insalvable na valoración dentro do grupo, recorrerase en instancia superior perante o director xerente e o presidente do comité.
Artigo 13º.-Complemento xefe de equipo.
Os xefes de equipo percibirán un complemento que consistirá nun 20% sobre o salario base da súa categoría como mínimo.
Artigo 14º.-Quendas de traballo.
Os traballadores que, por necesidades da empresa, teñan que traballar en quenda de tarde rotatoria, percibirán un complemento mínimo de 0,75 A por hora de traballo efectivo de tarde.
Artigo 15º.-Complemento de traballos especiais.
Terán dereito a un complemento os traballadores mentres se ocupen, en traballos penosos, tóxicos ou perigosos que non son os habituais no noso taller.
A cualificación do traballo como penoso, tóxico ou perigoso farase de acordo entre a dirección da empresa e o comité.
O complemento establécese como segue:
Cando se produce un só dos supostos: 0,31 A/hora.
De se produciren 2 ou máis supostos: 0,49 A/hora.
Artigo 16º.-Complemento de homologacións.
Establécese un complemento acumulable polas homologacións dos soldadores a razón de:
Homologación aceiro carbono: 13,19 A/mes.
Homologación aceiro inoxidable normal: 13,19 A/mes.
Homologación aceiro dúplex: 19,78 A/mes.
Homologación aceiro 904: 19,78 A/mes.
Este complemento poderase perder en caso de incumprimento dos requisitos de homologación, erros repetitivos, erros graves ou outros defectos, segundo apreciación do xefe do taller.
Artigo 17º.-Horas extraordinarias.
O importe que se vai percibir pola realización de horas extraordinarias para cada categoría será o especificado nas táboas do anexo III.
A dirección informará mensualmente o comité de empresa das horas extraordinarias realizadas e, de ser o caso, da distribución por seccións.
Artigo 18º.-Gratificacións extraordinarias.
Todos os traballadores da empresa percibirán as gratificacións extraordinarias semestrais, correspondentes aos meses de xullo e decembro, na contía cada unha delas de 30 días do salario base máis antigüidade.
Artigo 19º.-Paga de beneficios.
No caso de que a empresa cerre o exercicio sen perdas, aboaráselles a todos os empregados 174,17 A brutos a cada un.
O resultado que se considerará será antes de impostos en 31 de decembro, comprobado e aprobado polos nosos auditores.
O pagamento distribuirase en dous: 87,08 A na paga de xullo e 87,09 despois de finalizar o ano se non hai perdas.
Artigo 20º.-Actividades culturais e sociais.
A empresa achegará para actividades culturais e sociais de todos os empregados a cantidade de 9.330,71 A ao ano.
As actividades poden incluír:
Paquetes de Nadal.
Cea de Nadal.
Excursións.
Premios Eureka.
Intercambios entre fillos.
Formación/cursos.
Axudas para libros.
Contribucións familiares, etc...
Para xestionar este diñeiro establécese unha comisión que estará formada como segue:
Un membro nomeado pola dirección.
Un membro elixido por maioría absoluta polos empregados do taller.
Un membro elixido por maioría absoluta polos empregados da oficina.
A comisión preparará un orzamento para todo o ano, un mes despois do asinamento do convenio.
Este orzamento terá que ser aprobado nunha reunión do comité coa dirección. Logo distribuirase a todo o persoal.
A empresa pagará logo de presentación das correspondentes facturas ou orzamentos aprobados pola comisión.
Artigo 21º.-Saídas, axudas de custo e viaxes.
Todos os traballadores que por necesidade da empresa e por orde recibida teñan que efectuar viaxes ou desprazamentos que lles impidan realizar comidas ou pernoitas no seu lugar habitual ou domicilio, terán dereito ás axudas de custo que se especifican no procedemento aprobado Rev. 01-03.
Cando o traballador, por necesidades da empresa e por requirimento desta, tivese que se desprazar utilizando o seu propio vehículo, aboaráselle a cantidade de 0,21 A/km percorrido.
Artigo 22º.-Contratos con ETT, en prácticas ou para a formación.
A empresa poderá realizar contratos con ETT para realizar traballos produtivos habituais da empresa na contía, como máximo, dun 10% do total de horas anuais, sen ter en conta os casos de substitución por ILT, vacacións ou licenzas.
A empresa poderá realizar contratos en prácticas ou para a formación na contía de, como máximo, un 10% do cadro de persoal. A duración será como máximo de 2 anos. A empresa deberalle comunicar ao traballador contratado a continuidade ou non do contrato.
Artigo 23º.-Seguro colectivo.
A póliza de seguro colectivo de accidentes concertada pola empresa cubrirá, como mínimo, as seguintes indemnizacións:
-Accidente laboral ou común con resultado de morte: 15.551,19 A.
-Accidente laboral ou común con resultado de invalidez permanente, total, absoluta ou grande invalidez: 15.551,19 A.
Unha copia da póliza inserirase no taboleiro de anuncios da empresa.
Artigo 24º.-Incapacidade laboral transitoria.
A prestación por incapacidade laboral transitoria derivada de accidente laboral, ocorrido no centro de traballo ou en desprazamentos a outros centros ou lugares de traballo dentro da xornada laboral, aboarase ao 100% desde o primeiro día de baixa.
A dotación para o fondo de hospitalización, durante a vixencia deste convenio, será de 622,05 A por ano.
Artigo 25º.-Contraprestación.
Os traballadores, en compensación polas vantaxes económicas e sociais deste convenio, comprométense a cumprir o seu cometido con óptima dilixencia e respecto e lealdade á empresa.
Artigo 26º.-Comisión paritaria e de vixilancia.
Establécese a comisión mixta e paritaria do convenio, como órgano de interpretación, conciliación e vixilancia do seu cumprimento.
A comisión estará integrada polos seguintes membros:
Manuel J. García Rodríguez, José V. Jamardo Chazo e Juan José Frieiro Costa pola representación empresarial e Arturo Loureiro Míguez, Francisco Calvelo Sánchez e José Luís Buceta Vázquez pola representación dos traballadores.
Artigo 27º.-Lexislación subsidiaria.
En todo o non expresamente regulado neste convenio observarase o previsto no Estatuto dos traballadores, na Ordenanza laboral siderometalúrxica do 29 de xullo de 1970, que se asume como norma subsidiaria, e nas demais disposicións legais vixentes ou que se poidan promulgar durante a vixencia do convenio.
Artigo 28º.-Vinculación á totalidade.
Ambas as partes acordan formalmente que as súas respectivas vinculacións á totalidade do contido neste convenio teñen o carácter de compromiso sobre todos os artigos.
Disposicións adicionais
Primeira.-As oficinas da empresa, atendendo á votación realizada, terán o seguinte horario:
-Do 15 de xuño ao 15 de setembro, xornada continuada das 7.00 ás 15.00 horas (con 15 minutos de descanso para o café).
-Resto do ano: xornada partida de luns a xoves das 8.00 ás 14.00 horas e das 15.00 ás 17.15 horas (aqueles que desexen un descanso maior poderán negocialo coa empresa). Os venres das 8.00 ás 15.00 horas, con 15 minutos de descanso para o café.
Segunda.-As partes que asinaron este convenio foron:
-Pola representación da empresa:
Manuel J. García Rodríguez.
José V. Jamardo Chazo.
Juan José Frieiro Costa.
-Pola representación dos traballadores:
Arturo Loureiro Míguez.
Francisco Calvelo Sánchez.
José Luis Buceta Vázquez.
Vilagarcía de Arousa, 11 de maio de 2005.
ANEXO I
Director xeral.
Director financeiro.
Director comercial.
Controller.
Categorías e grupos profes. taller
Salario base
Antigüidade
Retribuc. voluntar.
Transporte por
Horas extras
día traballado
día traballado
Normais
Sábados
e nocturnas
Domingos
e festivos
Oficial 1ª
946,52
26,25
8,39
2,40
8,83
10,11
12,55
Oficial 2ª
913,97
24,63
7,56
2,40
8,48
9,72
12,09
Oficial 3ª
869,08
--
6,50
2,40
8,16
9,34
11,63
Profesional A
870,50
--
3,11
2,40
8,00
9,16
11,36
Profesional B
824,31
--
1,56
2,40
8,00
9,16
11,36
Axudante produción
612,16
--
1,00
2,40
5,50
6,30
7,81
Axudante en prácticas
530,03
--
0,37
2,40
4,63
5,31
6,58
-Retribución voluntaria:
O dereito a percibir a retribución voluntaria perderase nos seguintes casos:
a) Pola falta de puntualidade en máis de 3 veces ao mes.
b) Pola falta de disciplina no traballo.
-Prima de produción:
A: 0,958
B: 0,802
Profes. A: 0,622
Profes. B: 0,392
Axud. prod.: 0,342
Axud. práct.: 0,305
-Horas extras: no prezo das horas extras están incluídos todos os conceptos.
Táboa salarial ano 2005
Categorías e grupos profes. taller
Salario base
Antigüidade
Retribuc. voluntar.
Transporte por
Horas extras
día traballado
día traballado
Normais
Sábados
e nocturnas
Domingos
e festivos
Oficial 1ª
1.005,89
26,25
7,52
1,80
8,83
10,11
12,55
Oficial 2ª
965,36
24,63
6,59
1,80
8,48
9,72
12,09
Oficial 3ª
924,82
--
3,58
1,80
8,16
9,34
11,63
Profesional A
925,10
--
3,11
1,80
8,00
9,16
11,36
Profesional B
877,05
--
1,56
1,80
8,00
9,16
11,36
Axudante produción
612,16
--
1,00
1,80
5,50
6,30
7,81
Axudante en prácticas
530,03
--
0,37
1,80
4,63
5,31
6,58
-Retribución voluntaria:
O dereito a percibir a retribución voluntaria perderase nos seguintes casos:
a) Pola falta de puntualidade en máis de 3 veces ao mes.
b) Pola falta de disciplina no traballo.
-Prima de produción:
A: 0,958
B: 0,802
Profes. A: 0,622
Profes. B: 0,392
Axud. prod.: 0,342
Axud. práct.: 0,305
-Horas extras: no prezo das horas extras están incluídos todos os conceptos.